
                                                       R O M A N I A
JUDEŢUL BUZĂU
PRIMĂRIA COMUNEI LARGU
NR.473/22.07.2026

A N U N Ț
Primăria Comunei Largu, cu sediul în comuna Largu, sat Largu, nr. 83, jud. Buzău, organizează concurs pentru ocuparea unei funcții contractual vacante în conformitate cu prevederile H.G. nr. 1336/28.10.2022, respectând prevederile O.U.G. nr. 156/2024, după cum urmează:

DENUMIREA POSTULUI: Consilier școlar  în  cadrul Echipei Comunitare Integrate pentru proiectul „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.
NUMĂRUL POSTURILOR: 1 post vacant
NIVELUL POSTULUI: funcție de execuție
COMPARTIMENT-  structură a Echipa Comunitară Integrate
DURATA TIMPULUI DE LUCRU: 4 ore pe zi/ 20 de ore pe săptămână
PERIOADA: determinată până la data de 31.12.2029

Condiţiile generale de participare sunt cele prevăzute de art. 15 la H.G. nr. 1336/28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual, candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr. 1336/28.10.2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului sunt:
[bookmark: _Hlk213917622]a).Studii de specialitate: studii superioare absolvite cu diplomă de licență cu specializarea în domeniul psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării.
b).Disponibilitate pentru deplasări.
c).Constituie avantaj domiciliul în UAT pentru care aplică;
d).Cunoştinţe de operare/programare pe calculator (necesitate şi nivel): Office, Excel, Word, Power Point – utilizator independent
e).Abilităţi, calităţi şi aptitudini necesare:
-competențe de comunicare scrisă şi verbală, de relaționare;
-moralitate, corectitudine, deschidere și flexibilitate în relațiile interumane;
-perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;
-analiza problemelor specifice mediului şcolar;
-atenție la detalii;
-atitudine pozitivă, motivatoare;
-competențe de integrare TIC în educație.

· Vechimea minimă în muncă: Fara experienta
· Vechimea minimă domeniul specialitații dobandite prin studii: Fara experienta

(1) Pentru înscrierea la concurs candidații vor depune un dosar care va conține următoarele documente:

a) formular de înscriere la concurs, conform modelului prevăzut la anexa nr. 2 a Regulamentului-cadru privind organizarea și dezvoltarea carierei personalului contractual;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică, respectiv studii superioare absolvite cu diplomă de licență cu specializarea în domeniul psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării.
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
g) certificat de cazier judiciar sau, după caz, extrasul de pe cazierul judiciar;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) Curriculum Vitae, model comun european. 

(2) Modelul orientativ al adeverinței menționate la alin. (1) lit. e) este prevăzut în anexa nr. 3.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
(4) Copiile de pe actele prevăzute la alin. (1) lit. b)—e), precum și copia certificatului de încadrare într-un grad de handicap prevăzut la alin. (3) se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la alin. (1) lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
(6) Documentul prevăzut la alin. (1) lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.
(7) Dosarele de concurs se depun la compartimentul resurse umane sau, după caz, la compartimentul care asigură organizarea și desfășurarea concursului sau pot fi transmise de candidați prin Poșta Română, serviciul de curierat rapid, poșta electronică sau platformele informatice ale autorităților sau instituțiilor publice înăuntrul termenului prevăzut la art. 34.
(8) În situația în care candidații transmit dosarele de concurs prin Poșta Română, serviciul de curierat rapid, poșta electronică sau platformele informatice ale instituțiilor sau autorităților publice, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute la alin. (1) lit. b)—e) în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.
(9) Transmiterea documentelor prin poșta electronică sau prin platformele informatice ale autorităților sau instituțiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(10) Nerespectarea prevederilor alin. (7) și (9), după caz, conduce la respingerea candidatului.
(11) Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilității probelor de concurs.



CALENDARUL DE DESFASURARE A CONCURSULUI CE VA FI ORGANIZAT LA SEDIUL INSTITUTIEI:


	Etapă Concurs
	Dată / Perioadă

	Publicarea anunțului
	24.07.2026 

	Depunerea dosarelor
	04.08.2026

	Selecția dosarelor
	05.08.2026, ora 12:00

	Afișare rezultate dosare
	05.08.2026, ora 12:00

	Depunere contestații dosare
	06.08.2026, ora 12:00

	Soluționare și afișare contestații
	07.08.2026, ora 12:00

	Proba scrisă
	10.08.2026, ora 10:00

	Afișare rezultate probă scrisă
	11.08.2026, ora 13:00

	Depunere contestații probă scrisă
	12.08.2026, ora 16:00

	Soluționare și afișare contestații
	13.08.2026, ora 14:00

	Proba interviu
	[bookmark: _GoBack]14.08.2026, ora 10:00

	Afișare rezultate interviu
	17.08.2026, ora 13:00

	Depunere contestații interviu
	18.08.2026, ora 13:00

	Soluționare contestații interviu
	19.08.2026, ora 16:00

	Afișare rezultate finale
	20.08.2026, ora 12:00















BIBLIOGRAFIE CONCURS CONSILIER ȘCOLAR

1) Ciolan L., "Învăţarea integrată - fundamente pentru un curriculum transdisciplinar", Editura Polirom, Iaşi, 2008;
2) Cucoş C., "Pedagogie", Editura Polirom, Iaşi, 2014;
3) Ulrich, C., "Învăţarea prin proiecte. Ghid pentru profesori", Editura Polirom, Iași, 2016;
4) Legea învăţământului preuniversitar nr. 198/2023, cu modificările şi completările ulterioare;
5) Legea nr. 272 din 21 iunie 2004(**republicată**) privind protecția și promovarea drepturilor copilului;
6) Hotărârea de Guvern nr. 281 din 20 martie 2025 pentru modificarea Hotărârii Guvernului nr. 68/2024 privind aprobarea normelor metodologice pentru determinarea costului standard per antepreșcolar/ preșcolar/elev, pentru finanțarea de bază a unităților de învățământ preuniversitar de stat;
7) OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare;
8) Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei 

                                                                            TEMATICĂ
a concursul organizat în vederea ocupării postului de consilier școlar

I. Consilierea şi asistența psihopedagogică 
Managementul inițial al cabinetului de consiliere psihologică 
Fișa postului profesorului consilier școlar 
Consilierul școlar organizat și eficient, online şi offline 
Planificarea calendaristică 
Cui se adresează consilierea psihopedagogică? 
Consilierea şi asistența psihopedagogică – sau unde, cum și cu cine ne desfășurăm activitatea 
Metode de consiliere 
Planuri/proiecte de consiliere 
Activității de consiliere psihopedagogică (elevi, părinți, cadre didactice, membri ai comunității 
Consilierea elevilor cu cerințe educative speciale (ces) în învățământul de masă 
Autocoaștere și dezvoltare personală
Exemple de activităţi 
Planuri de activități 
Metode şi tehnici de lucru în consilierea școlară 
Motive pentru a veni la cabinetul de asistență psihopedagogică pentru consiliere 
Fișe de lucru ,,care sunt sursele de stres din viața mea?” 
Fişe de răspuns pentru activitatea individuală de consiliere şi orientare în carieră a elevilor
Metode care sprijină socializarea copiilor 
Metode şi tehnici de consiliere 
Fișe de lucru mijloace de lucru pentru îmbunătățirea stimei de sine 
Pași în procesul de consiliere și asistență psihopedagogică
Fișe de consiliere și orientare în carieră.
II. Codul muncii, aprobat prin Legea nr.53/2003, republicata, cu modificarile si completarile ulterioare;
- TITLUL I. Dispoziţii generale. CAP. II. Principii fundamentale.
- TITLUL II.Contractul individual de muncă. CAP. I.Încheierea contractului individual de muncă și CAP. II. Executarea contractului individual de muncă. 

 
		Informații suplimentare se pot obține de la sediul institutiei, persoană de contact: Raileanu Cornel - functia secretar general al comunei, avand numarul de telefon 0238/757865 sau Mihai Aurelia – inspector asistenta sociala, la telefon 0238/757865.

